ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660029255
ขอให้แก้ไขปัญหากลิ่นเหม็นรบกวนจากท่อระบายน้ำ บริเวณ หน้าสวนจตุจักร ถนนพหลโยธิน แขวงลาดยาว เขตจตุจักร กรุงเทพมหานคร จุดสังเกต ใกล้กับ MRT จตุจักร ประตูที่ 1 และจุดจอดวินรถจักรยานยนต์รับจ้าง (คนในพื้นที่เรียกวินสะพานลอยเล็ก) เนื่องจากผู้ร้องแจ้งว่าในพื้นที่ดังกล่าวมีท่อระบายน้ำเสีย ซึ่งเป็นท่อแบบมีฝาเหล็กปิดพร้อมรูระบายอากาศ มีกลิ่นเหม็นรบกวนคล้ายไข่เน่าโชยออกมาจากท่อระบายน้ำ ซึ่งไม่ทราบสาเหตุ โดยมักจะได้กลิ่นเป็นบางช่วงเวลา ส่งผลให้ประชาชนสัญจรผ่านได้รับกลิ่นเหม็นรบกวนเป็นอย่างมาก โดยก่อนหน้านี้ไม่เคยได้รับกลิ่นเหม็น ประสบปัญหาเมื่อ 2-3 วันที่ผ่านมา จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนให้แก่ประชาชนต่อไป (ผู้ร้องประสงค์ให้เปิดเผยชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata